Pielikums

Latvijas Nacionālā kultūras centra

2016.gada 15. jūnija rīkojumam Nr.101

**VIII Starptautiskā tautas deju festivāla „Sudmaliņas”**

**Latvisko labumu tirgus**

**NOLIKUMS**

**I. Vispārīgie jautājumi**

1. Nolikums nosaka VIII Starptautiskā tautas deju festivāla „Sudmaliņas” (turpmāk - festivāls) Latvisko labumu tirgus (turpmāk – TIRGUS) sagatavošanas un norises kārtību.

2. TIRGUS mērķi:

2.1. aktivizēt sabiedrības līdzdalību nemateriālā kultūras mantojuma izzināšanā, praktizēšanā, saglabāšanā un tālāknodošanā;

2.2. izglītot sabiedrību par nemateriālā kultūras mantojuma daudzveidību un nozīmīgumu.

3. TIRGUS uzdevumi ir:

3.1. veicināt nemateriālā kultūras mantojuma vērtību un Latvijai raksturīgo ekoloģisko pārtikas produktu atpazīstamību un popularizēšanu nacionālā un starptautiskā līmenī;

3.2. veicināt tradīciju daudzveidību un lokālo izpausmju savdabību;

3.3. apzināt un popularizēt TIRGUS ietvaros iedibinātās un attīstītās partnerības starp dažādām organizācijām, institūcijām un kopienām vienas vai vairāku nemateriālā kultūras mantojuma izpausmju saglabāšanai ilgtermiņā.

4. TIRGUS koncepcija:

TIRGUS – tā ir vieta, kur notiek pirkšana un pārdošana un ikvienam interesentam tiek dota iespēja iepazīties ar Latvijas novadu tirgus tradīcijām, amatnieku darinājumiem, tautas mākslas kolektīviem. TIRGUS laukums tiek veidots kā vienots komplekss. Tirgus laikā notiek divi festivāla dalībnieku koncerti uz Vērmanes dārza skatuves. Tirgoties tiek aicinātas tautas lietišķās mākslas studijas, individuāli strādājoši tautas lietišķās mākslas meistari, amatnieki, Latvijai raksturīgi ekoloģiskās pārtikas preču ražotāji, zemnieku saimniecības, visi, kuri piedāvā pašu darinātu, audzētu vai gatavotu produkciju. Tirgū notiek atvērtās meistardarbnīcas, individuālas nodarbības un amatu demonstrējumi. Pārtikas preču tirgotāji gatavo un tirgo dažādus ēdienus (vāra zupu, cep vai žāvē gaļu, zivis, kuļ sviestu utt.).

5. TIRGUS notiek 2016.gada 5. jūlijā Vērmanes dārzā, Rīgā.

**II. TIRGUS rīkotāji**

6. TIRGUS rīkotājs:

6.1. Latvijas Nacionālais kultūras centrs (turpmāk - Centrs), adrese: Pils laukumā 4, Rīgā, LV - 1365, e-pasts: lnkc@lnkc.gov.lv, mājas lapas adrese: [www.lnkc.gov.lv](http://www.lnkc.gov.lv).

**III. TIRGUS dalībnieki un pieteikšanās kārtība**

7. TIRGUS dalībnieks var būt jebkura fiziska vai juridiska persona, kuru Rīkotājs ir apstiprinājis dalībai TIRGŪ (turpmāk – Dalībnieks).

8. Vienai TIRGUS tirdzniecības vietai var pieteikties viens vai vairāki Pretendenti savstarpēji vienojoties. Šādā gadījumā pieteikumu aizpilda tas Pretendents, kurš uzņemas atbildību par TIRGUS tirdzniecības vietu. Pieteikumam jāpievieno informācija, kurā sniegtas ziņas par pārējiem Pretendentiem.

IV. Dalībnieku atlases kārtība

9. Rīkotājs dalībai TIRGŪ aicina pieteikties Dalībniekus, kuriem ir saimnieciskās darbības reģistrāciju apliecinošs dokuments :

9.1. amatu meistarus – individuālos latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotājus, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija);

9.2. Latvijas lauku saimniecībās audzētas lauksaimniecības produkcijas (zemenes u.c. vasaras dārza veltes), siera, gaļas, maizes, zivju un to pārstrādes produktu, biškopības produktu un piparkūku mazumražotājus, zāļu tēju, veselības produktu, ārstnieciskās kosmētikas un pirtslietu (ķermeņa kopšanas līdzekļi, pirts piederumi) mazumražotājus un grāmatu izdevējus.

10. Dalībai TIRGŪ netiks izskatīti šādi tirdzniecības piedāvājumi:

16.1. sabiedriskā ēdināšana;

16.2. popkorna, cukurvates, kartupeļu čipšu un virpuļu u.tml. tirdzniecība;

16.3. uztura bagātinātāju tirdzniecība;

16.4. rūpnieciski vairumā ražotu preču tirdzniecība.

11. Rīkotājs, izvērtējot katra Pretendenta norādītās produkcijas saturu, var pieprasīt Pretendentam papildus informāciju par produkciju – paplašinātu aprakstu un produkcijas fotogrāfijas.

12. Rīkotāja lēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Rīkotājam ir tiesības pēc saviem ieskatiem izvietot un līdz TIRGUS sākumam mainīt Dalībnieku izkārtojumu tirdzniecībai paredzētajās vietās.

13. Apstiprinātais Dalībnieks paraksta Līgumu par dalību TIRGŪ. TIRGUS ekspozīcijas laukums tiek uzskatīts par pieteiktu ar abpusēja vienošanās par dalību TIRGŪ, turpmāk - Līgums, parakstīšanas dienā.

14. Līgumu sagatavo un rēķinu izraksta Centrs.

15. Līgums tiek slēgts **2016. gada 28.jūnijā**.

16. Ja Dalībnieks nevar ierasties uz līguma slēgšanu norādītajā laikā, tad ar atbildīgo pārstāvi jāvienojas par citu līguma slēgšanas laiku, bet ne vēlāk kā līdz **2016.gada 1.jūlijam.**

17. Dalībnieks līgumu ar Centru slēdz personīgi vai tiesību aktos noteiktā kārtībā, pilnvarojot citu personu.

18. Dalībnieks samaksā dalības maksu šā nolikuma 26. punktā noteiktajā kārtībā.

19. Ja Dalībnieks neveic samaksu par dalību TIRGŪ šā nolikuma 26. punktā noteiktajā kārtībā, Rīkotājs to izslēdz no TIRGUS dalībnieku saraksta, un Dalībnieks zaudē tiesības dalībai TIRGŪ.

**V. TIRGUS norises laiki un kārtība**

20. TIRGUS ekspozīcijas iekārtošana:

|  |  |  |  |
| --- | --- | --- | --- |
|  | **Datums** | **no** | **līdz** |
| Iekārtošana | 2016. gada 5. jūlijs | plkst.6.00 | plkst.9.30 |
| Demontāža | 2016. gada 5. jūlijs | plkst.21.00 | plkst.23.00 |

TIRGUS norises laiks (apmeklētājiem):

|  |  |  |
| --- | --- | --- |
| **Datums** | **no** | **līdz** |
| 2016. gada 5. jūlijs | plkst. 10.00 | plkst.21.00 |

21. Lai saglabātu TIRGUS kā vienotas ekspozīcijas raksturu, Dalībnieks tiek aicināts ģērbties sava novada tautas tērpā, stilizētā tautas tērpā vai pašu darinātā TIRGUS tematikai atbilstošā svētku tērpā.

22. Tirdzniecības vietas noformējumā Dalībnieks izmanto dabīgos materiālus un galdu pārklāj ar lina audumu. Ja tirdzniecības vietas pārsegšanai tiek izmantots dalībnieka materiāls (piemēram, telts vai nojume), tad tas ir baltā krāsā.

23. Rīkotājs aicina Dalībnieku tirdzniecības vietā sniegt TIRGUS apmeklētājiem rakstveida informāciju par sevi un sava izstrādājuma raksturojuma aprakstu (materiāls, tehnoloģija u.c.), kā arī, ņemot vērā pieaugušo ārvalstu tūristu interesi par tradicionālās kultūras norisēm mūsu valstī, informāciju nodrošināt ne tikai latviešu valodā, bet arī angļu un citās svešvalodās.

**VI.  Rīkotāja tiesības un pienākumi**

24. Rīkotājs:

24.1. izveido līdz 50 tirdzniecības vietas (vieta (3 x 3m) bez aprīkojuma) TIRGUS norises vietā Rīgā, Vērmanes dārzā saskaņā ar tirdzniecības vietu izvietojuma plānu. Tirdzniecības vietām tiks piešķirti kārtas numuri;

24.2. nosaka Dalībnieka TIRGUS tirdzniecības vietu TIRGUS norises vietā, nepieciešamības gadījumā ir tiesīgs mainīt Dalībnieka atrašanās vietu TIRGUS norises vietā;

24.3. nodrošina TIRGUS tirdzniecības vietas ar pieejamu elektroenerģijas pieslēgumu, ja tas nepieciešams amata demonstrēšanai;

24.4. nodrošina TIRGUS norisei nepieciešamo atļauju saņemšanu;

24.5. ir tiesīgs pieprasīt zaudējumu atlīdzību, kas tam radušies Dalībnieka vainas dēļ;

24.6. ir tiesīgs aizliegt nesaskaņotu reklāmu un reklāmmateriālu izplatīšanu, kā arī visa veida reklāmu un reklāmmateriālu izplatīšanu gadījumos, ja tās saturs ir pretrunā ar normatīvajiem aktiem un TIRGUS koncepcijai;

24.7. ir tiesīgs aizliegt tirgot izstrādājumus, kas neatbilst TIRGUS koncepcijai;

24.8. izraidīt no teritorijas transportlīdzekli, kuram nav novietota caurlaide labi redzamā vietā, kā arī konfiscēt un anulēt caurlaidi;

24.9. neatbild par Dalībnieka preču un mantu drošību TIRGUS laikā;

24.10. nodrošina vispārējo kārtību TIRGŪ, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem.

**VII. Dalībnieka tiesības un pienākumi**

25. Dalībnieks:

25.1. ir tiesīgs izmantot TIRGUS tirdzniecības vietu atbilstoši savām vajadzībām, ja tās nav pretrunā ar šo nolikumu un normatīvajiem aktiem;

25.2. var veikt reklāmas izvietošanu un reklāmas materiālu izplatīšanu, saskaņojot ar Rīkotāju;

25.3. atlīdzina zaudējumus, kas Rīkotājam radušies Dalībnieka vainas dēļ, pamatojoties uz sastādīto un abu pušu parakstītu aktu;

25.4. veic visus maksājumus, kas paredzēti šajā nolikumā;

25.5. rūpējas par tirdzniecības vietu, nodod to Rīkotājam pilnīgā kārtībā;

25.6. ir atbildīgs par apmeklētāju drošību, demonstrējot amatu;

25.7. ir atbildīgs par sabiedriskās kārtības un drošības noteikumu, kā arī ugunsdrošības un vides aizsardzības prasības ievērošanu TIRGUS laikā;

25.8. ir atbildīgs par savas tirdzniecības vietas noformējumu atbilstoši TIRGUS nolikumam;

25.9. nav tiesīgs mainīt vai demontēt tirdzniecības vietu pirms TIRGUS darba beigām, izņemot, ja ir attaisnojošs iemesls (piemēram, slimība), nekavējoties par to informējot Rīkotāju;

25.10. ir tiesīgs atsaukt pieteikumu, par to rakstveidā informējot Rīkotāju vismaz divas nedēļas pirms TIRGUS sākuma;

25.11. ja pieteikums tiek atsaukts no Dalībnieka puses bez attaisnojoša iemesla vai Dalībnieks neierodas pirmajā dienā uz TIRGU par to nebrīdinot, tad Rīkotājam ir tiesības izmantot pieteikto tirdzniecības vietu pēc saviem ieskatiem, kā arī Rīkotājs neatmaksā Dalībniekam iemaksāto dalības maksu;

25.12. ja Dalībnieks ierīko vai demontē tirdzniecības vietu TIRGUS darba laikā bez saskaņošanas ar Rīkotāju, tas maksā Centram soda naudu 75 EUR apmērā. Dalībnieka rīcību fiksē Rīkotāja pilnvarotā atbildīgā persona, sastādot par to aktu;

25.13. Ja Dalībnieks patvaļīgi ir pieslēdzies elektrotīklam vai pārsniedzis TIRGUS laukuma plānā norādīto jaudu (220 W), Dalībniekam izsaka aizrādījumu, bet atkārtota pārkāpuma Dalībnieks maksā Centram soda naudu 75 EUR apmērā. Dalībnieka rīcību fiksē Rīkotāja pilnvarotā atbildīgā persona, sastādot par to aktu;

25.14. Dalībniekam ir aizliegts kurināt ugunskuru TIRGUS laikā un vietā. Rīkotājam ir tiesības izteikt aizrādījumu, bet pie atkārtota pārkāpuma aizliegt tirdzniecību. Dalībnieka rīcību fiksē Rīkotāja pilnvarotā atbildīgā persona, sastādot par to aktu;

25.15. Dalībnieks nodrošina tīrību savā tirdzniecības vietā. Ja tirdzniecības vietā ir izmētāti atkritumi, Rīkotājs izsaka aizrādījumu un pie situācijas atkārtošanās ir tiesīgs uzlikt Dalībniekam soda naudu 75 EUR apmērā. Dalībnieka rīcību fiksē Rīkotāja pilnvarotā atbildīgā persona, sastādot par to aktu.

**VIII. Dalības maksa un norēķinu kārtība**

26. Dalībnieks veic dalības maksu par dalību Tirgū EUR 20.00 (divdesmit eiro 0 centi),ieskaitot PVN 21%

27. Visi Dalībnieki, kuri saņēmuši apstiprinājumu dalībai TIRGŪ, maksājumu veic bezskaidra norēķina veidā, saskaņā ar Centra izrakstīto rēķinu, uz rēķinā norādīto kontu. **Pārskaitījums jāveic līdz 2016.gada 4.jūlijam**. Pretējā gadījumā apstiprinājums dalībai TIRGŪ tiek anulēts, par to paziņojot Dalībniekam personīgi.

**IX. Noslēguma noteikumi**

28. 2016.gada 5.jūlijā Dalībniekam, pēc dalības maksas apliecinoša dokumenta uzrādīšanas, tiek izsniegts TIRGUS reglaments, kurš nosaka Dalībnieka caurlaides un caurlaides transportam saņemšanas kārtību, iebraukšanas un izbraukšanas laiku, kārtību TIRGUS norises vietā, u.c.

29. Saņemot TIRGUS reglamentu, Dalībniekam tiek piešķirts Dalībnieka kārtas numurs un ierādīta tirdzniecības vieta.

30. Nolikums tiek publicēts festivāla mājaslapā www.sudmalinas.lv.

Direktore S.Pujāte

Alpa 67228985